Chișinău

Chișinău adolah ibu kota jo kota tagadang nagara Moldova nan talatak dakek Sungai Bîc. Jo panduduak 532.513 jiwa pado hasia sensus tahun 2014, kota ko manjadi rumah sapatigo panduduak nagara. Kota tu manjadi pusek industri jo komersial utamo Moldova nan manjadiannyo wilayah paliang makmur di nagara tu.

Awal mulonyo, wilayah tu didirian sabagai kampuang biara pado tahun 1436, bagian dari Karajaan Moldova nan sajak abaik ka-16 manjadi nagara bawahan Kasultanan Utsmaniyah, namun tatap mampunyoi otonomi. Awal abaik ka-19, wilayah tu manjadi kota ketek jo panduduak 7.000 jiwa. Pado tahun 1812, sasudah Parang Rusia-Turki (1806–1812), bagian timur Moldova disarahan dek Utsmaniyah ka Kakaisaran Rusia nan dikenal sabagai Bessarabia. Di bawah pamarentahan Rusia, Chișinău manjadi ibu kota oblast Bessarabia nan baru dibantuak. Sasudah Revolusi Oktober Rusia, Bessarabia mandeklarasian kamardekaan sabagai Republik Demokratik Moldavia, sabalum bagabuang jo Karajaan Rumania. Pado 28 Juni 1940, wilayah tu di aneksasi baliak dek Uni Soviet sahinggo Chișinău menjadi ibu kota Republik Sosialis Soviet Soviet Moldavia hinggo kamardekaannyo pado 27 Agustus 1991.Moldova celebrates Independence Day

 Rujuakan 

Kategori:Chișinău
Kategori:Ibu kota nagara di Eropa
Kategori:Kota di Moldova